Aitheantas idirnáisiúnta Stát na Palaistíne

mion|Agóid de chuid Shinn Féin i mBÁC ar  2023-11-18
Ar an 21 Meán Fómhair 2025, d'aithin 157 tír Stát na Palaistíne, as an 193 atá ina mbaill de na Náisiúin Aontaithe.

 Stair 
D’aithin Rún 43/177 ó Chomhthionól Ginearálta na Náisiún Aontaithe Forógra na Saoirse ón Phalaistín i mí na Samhna 1988. Chuir an Rú seo ‘an Palaistín’ isteach in áit Eagraíocht Shaoirse na Palaistíne (PLO), i gcóras na Náisiún Aontaithe. D'aithin 80 tír an Phalaistín sna míonna i ndiaidh an Rún sin..

Ar an 10 Bealtaine 2024, vótáil Comhthionól Ginearálta na Náisiún Aontaithe i bhfabhar iarratas ón bPalaistín maidir le ballraíocht iomlán a bheith ag an tír sna Náisúin Aontaithe (vótáil naoi dtír ina aghaidh – na Stáit Aontaithe agus Iosrael ina measc – agus staon 25 tír eile).Ceadaíonn Comhairle Slándála na Náisiún Aontaithe ballraíocht san eagraíocht dhomhanda.

 Éire 
D'aithin Éire an Phalaistín mar Stát go foirmiúil ar an 28 Bealtaine 2024. Rinne an Iorua agus an Spáinn mar an gcéanna ar an lá céanna. Ag an am, dúirt an Taoiseach Simon Harris go gcaithfeadh an dá stát a bheith ann – Iosrael agus an Phalaistín – le go mbeadh aon dóchas ann go gcuirfí deireadh leis an bhforéigean idirghlúineach.

Faoin aitheantas stáit atá anois ag an bPalaistín, tá ambasáid ag an bPalaistín in Éirinn seachas "misean" mar a  bhí (agus ambasadóir ón bPalaistín chun na hÉireann). Tá ambasáid seachas "oifig ionadaí" ag Éirinn in Ramallah.

 Cur in aghaidh 
Ní mó ná sásta atá Iosrael le cinneadh na hÉireann aitheantas a thabhairt do stát na Palaistíne. Dúirt Israel Katz, Aire Gnóthaí Eachtracha Iosrael, go gcuimhneofaí sna cuntais staire gur shocraigh Éire, an Spáinn agus an Iorua “bonn óir a thabhairt do dhúnmharfóirí agus éigneoirí Hamas”.

Chuir Iosrael fios ar ambasadóirí na dtrí thír a rinne an fógra le féachaint ar fhíseán d’ionsaithe Hamas ar Iosrael an 7 Deireadh Fómhair 2023. Bhí na meáin i láthair ag an ócáid, rud a cháin an tAire Gnóthaí Eachtracha Micheál Martin go láidir.

 Féach freisin 
 Réiteach an Dá Stát
 Sainordú na Breataine sa Phalaistín
 Stát na Palaistíne
 An Phalaistín
 Réiteach na Náisiúin Aontaithe ar cheist na Palaistíne, 1947

 Tagairtí 

Phalaistín, An
Catagóir:Iosrael
Catagóir:Coimhlint Iosraelach-Phalaistíneach
Catagóir:An Phalaistín